stanford-oval/wikipedia huggingface dataset:
Star Trek: Discovery
Tuotanto

CBS ilmoitti marraskuussa 2015 aloittavansa uuden Star Trek -sarjan tekemisen. Discovery on ensimmäinen Star Trek -sarja vuonna 2005 loppuneen Enterprisen jälkeen. Showtime, Netflix ja Amazon Video olivat halukkaita ostamaan sarjan esitysoikeudet CBS:ltä, mutta he pitivät sarjan itsellään ajatellen sen olevan hyvä vetonaula uudelle All Access -palvelulle.
Lokakuussa 2017 CBS All Access vahvisti tilanneensa toisen tuotantokauden. Toisen kauden esittäminen alkaa vuoden 2019 aikana.
Helmikuussa 2019 CBS kertoi tilanneensa kolmannen kauden. Sarja jatkui kolmannelle (2020-2021) ja neljännelle (2021-2022) tuotantokaudelle, ja päättyy vuonna 2024 esitettävään viidenteen kauteen.
Tuotanto > Kuvaukset

Discoveryn kuvaukset aloitettiin tammikuussa 2017 Kanadan Torontossa sijaitsevassa studiossa. Kuvausvaiheessa sarjan työnimenä oli "Green Harvest".
Vastaavana tuottajana toimiva Aaron Harberts myönsi sarjan visuaalisten tehosteiden saaneen vaikutteita uusimmista Star Trek elokuvista.
Vastaanotto

Rotten Tomatoes antoi sarjalle arvosanaksi 81% ja Metacritic 74/100 pistettä. Sarja on saanut pääosin hyviä arvosteluja.
Aiheesta muualla

Star Trek: Discovery CBS.comissa (englanniksi)
Star Trek: Discovery Internet Movie Databasessa (englanniksi)
Star Trek: Discovery Twitterissä
Star Trek: Discovery Netflix.comissa[vanhentunut linkki] (englanniksi)
Tomi Pekkala

| Tomi Pekkala> Henkilötiedot |
| --- | --- |
Syntynyt: 19. marraskuuta 1988 (ikä 36) Liminka, Suomi
Kansalaisuus:   Suomi
Jääkiekkoilija
Lempinimi:  Tomppa
Pelipaikka:  oikea laitahyökkääjä
Maila:  vasen
Pituus:  181 cm
Paino:  99 kg
Seura
Seura:  TIHC
Sarja:  II-divisioona
Pelinumero:  27
Pelaajaura
Pääsarjaura:  2008–2014
Aik. seurat:  Kärpät (SML) Tappara (SML) Sport (Mestis) Pelicans (SML) HK Temirtau (Kazakstan Cup) Beibarys Atıraw (Kazakstan)
Tomi Pekkala (s. 19. marraskuuta 1988 Liminka) on suomalainen jääkiekkoilija, joka pelaa II-divisioonajoukkue Tornion IHC:ssä. Hän on aiemmin pelannut SM-liigassa yhteensä 167 runkosarjaottelua tehopistein 18+20=38 ja keräten 68 jäähyminuuttia sekä yhdeksän playoff-ottelua tehden kaksi syöttöpistettä ja keräten kahdeksan jäähyminuuttia. Pekkala on pelannut urallaan myös Kazakstanissa, jonka jälkeen hän lopetti ammattilaiskiekkoilun ja siirtyi nykyiseen seuraansa TIHC:hen syksyllä 2014.
Muuta

Pekkalan pikkuveli Sami esiintyi kaudella 2015–2016 Kärppien SM-liigajoukkueessa. Veljesten isä Arto Pekkala toimii Kärppien liigajoukkueen huoltajana.
Idän katoliset kirkot

Idän katoliset kirkot ovat autonomisia paikalliskirkkoja, jotka ovat osa katolista kirkkoa ja ehtoollisyhteydessä Rooman paavin kanssa. Läntisestä eli latinalaisesta kirkosta ne poikkeavat monin tavoin. Opillisesti ne hyväksyvät katolisen kirkon dogmit tosina ilmaisuina läntisellä kielellä, mutta niillä on omat teologiset, hengelliset, kanoniset ja liturgiset perinteensä. Siksi ne muistuttavat monilta osin ortodoksisia kirkkoja esimerkiksi jumalanpalvelusjärjestyksen, kirkkojärjestyksen ja teologisen kielen kannalta. Suurin näistä kirkoista on Ukrainan kreikkalaiskatolinen kirkko.
Latinalaisen riituksen katoliset piispat ovat lännen patriarkan eli paavin välittömiä alaisia, mutta useimmat idän katoliset piispat ovat paavin alaisia epäsuorasti idän katolisten patriarkkojen kautta. Idän katoliset patriarkat hallitsevat Aleksandrian, Antiokian, Anteliasin, Bagdadin, Beirutin ja Damaskoksen patriarkaatteja. Monet idän katoliset kirkot ovat olleet aiemmin osa ortodoksista kirkkoa. Näitä kirkkoja kutsutaan nimellä uniaattikirkot, joskin nimeä pidetään nykyään halventavana.
Luettelo idän katolisista kirkoista sekä niiden kirkollisista asemista ja alueista > Bysanttilaista liturgiaa noudattavat kirkot

Albanian bysanttilaiskatolinen kirkko (apostolinen administraatiokunta): Albania
Bulgarian kreikkalaiskatolinen kirkko (apostolinen eksarkaatti): Bulgaria
Italialais-albanialainen katolinen kirkko (kaksi eparkiaa eli hiippakuntaa ja alueellinen apottikunta): Italia
Kreikan bysanttilaiskatolinen kirkko (kaksi apostolista eksarkaattia): Kreikka, Turkki
Kroatian ja Serbian kreikkalaiskatolinen kirkko (kaksi eparkiaa): Bosnia-Hertsegovina, Kroatia, Serbia, Slovenia
Makedonian kreikkalaiskatolinen kirkko (apostolinen eksarkaatti): Pohjois-Makedonia
Melkiittiläis-kreikkalaiskatolinen kirkko (patriarkaatti): Syyria, Libanon, Jordania, Israel, Jerusalem, Brasilia, Yhdysvallat, Kanada, Meksiko, Irak, Egypti, Sudan, Kuwait, Australia, Venezuela ja Argentiina
Romanian kirkko Rooman yhteydessä, kreikkalaiskatolinen (suurarkkipiispakunta): Romania, Yhdysvallat
Rutenian katolinen kirkko (autonominen metropolia, eparkia ja apostolinen eksarkaatti): Yhdysvallat, Ukraina, Tšekki
Slovakian kreikkalaiskatolinen kirkko (kaksi eparkiaa ja apostolinen eksarkaatti): Slovakia, Kanada
Ukrainan kreikkalaiskatolinen kirkko (suurarkkipiispakunta): Ukraina, Puola, Yhdysvallat, Kanada, Iso-Britannia, Australia, Saksa, Skandinavia, Ranska, Brasilia ja Argentiina
Unkarin kreikkalaiskatolinen kirkko (eparkia ja apostolinen eksarkaatti): Unkari
Valko-Venäjän kreikkalaiskatolinen kirkko (ei hallintoa tällä hetkellä): Valko-Venäjä
Venäjän bysanttilaiskatolinen kirkko (kaksi apostolista eksarkaattia, joilla ei ole julkista hallintoa): ympäri maailmaa 20 seurakuntaa ja yhteisöä, joista viisi Venäjällä
Luettelo idän katolisista kirkoista sekä niiden kirkollisista asemista ja alueista > Antiokialaista liturgiaa noudattavat kirkot

Maroniittikirkko (patriarkaatti): Libanon, Kypros, Jordania, Israel, Palestiina, Egypti, Syyria, Argentiina, Brasilia, Yhdysvallat, Australia, Kanada, Meksiko
Syyrialais-malankarilainen katolinen kirkko (suurarkkipiispakunta): Intia, Yhdysvallat
Syyrian katolinen kirkko (patriarkaatti): Libanon, Irak, Jordania, Kuwait, Palestiina, Egypti, Sudan, Syyria, Turkki, Yhdysvallat, Kanada, Venezuela
Luettelo idän katolisista kirkoista sekä niiden kirkollisista asemista ja alueista > Kaldealaista liturgiaa noudattavat kirkot

Kaldealaiskatolinen kirkko (patriarkaatti): Irak, Iran, Libanon, Egypti, Syyria, Turkki, Yhdysvallat
Syyrialais-malabarilainen katolinen kirkko (suurarkkipiispakunta): Intia, Yhdysvallat
Luettelo idän katolisista kirkoista sekä niiden kirkollisista asemista ja alueista > Armenialaista liturgiaa noudattava kirkko

Armenian katolinen kirkko (patriarkaatti): Libanon, Iran, Irak, Egypti, Syyria, Turkki, Palestiina, Ukraina, Ranska, Kreikka, Latinalainen Amerikka, Argentiina, Romania, Yhdysvallat, Kanada, Itä-Eurooppa
Luettelo idän katolisista kirkoista sekä niiden kirkollisista asemista ja alueista > Aleksandrialaista liturgiaa noudattavat kirkot

Etiopian katolinen kirkko (metropolia): Etiopia, Eritrea
Koptilaiskatolinen kirkko (patriarkaatti): Egypti
Maat, joissa on itäkatolisten erityiskirkkojen päämaja (punainen: Bysantin riitti, vihreä: Aleksandrian riitti, keltainen: muut)
Tom Kenny

| Tom Kenny |
| --- | --- |
 Tom Kenny vuoden 2015 Floridan SuperConissa.
Henkilötiedot
Koko nimi:  Thomas James Kenny
Syntynyt: 13. heinäkuuta 1962 (ikä 62)  East Syracuse, New York
Ammatti:  ääninäyttelijä stand up -koomikko
Puoliso:  Jill Talley (vih. 1995)
Lapset:  kaksi lasta
Näyttelijä
Taiteilijanimet:  Thomas J. Kenny
Aktiivisena:  1993–
Merkittävät roolit:   "Kertoja & Pormestari"  (Tehotytöt)  "Paavo Pesusieni"  (Paavo Pesusieni)  "Eduardo"  (Foster’s Home for Imaginary Friends)  "Pingviini"  (The Batman)  "Starscream"  (Transformers: Animated) 
Palkinnot
 Elan (2009) Annie (2010) 
Aiheesta muualla
IMDb 
Elonet
Thomas James "Tom" Kenny (s. 13. heinäkuuta 1962 East Syracuse, New York) on yhdysvaltalainen Annie-palkittu ääninäyttelijä. Hänet tunnetaan parhaiten Paavo Pesusienen äänenä, jonka roolissa Kenny on ollut vuodesta 1999 lähtien.
Elämäkerta

Kenny vietti lapsuutensa East Syracusessa, New Yorkissa, jossa hän myös kävi katolilaista koulua. Kenny oli lapsesta asti kiinnostunut sarjakuvista ja animaatio-ohjelmista, joita hän luki ja katseli päivittäin.
Kenny asuu Los Angelesissa yhdessä vaimonsa Jill Talleyn ja kahden lapsensa, sekä kahden kissansa kanssa.
Elämäkerta > Laulajana

Tom Kenny aloitti uransa muusikkona 1980-luvun alussa tullessaan rock-yhtyeen The Tearjerkersin laulajaksi Buddy Loven tilalle. Yhtye muistetaan parhaiten kappaleesta "Syracuse Summer".
Elämäkerta > Stand up -koomikkona

Musiikin parista hän siirtyi stand up -koomikoksi Bostoniin, jossa hän yhden vietetyn vuoden jälkeen muutti San Franciscoon. Kenny jatkoi koomikon uraansa kahdeksan vuoden ajan ja samoihin aikoihin hän teki hyvin pieniä äänirooleja, eikä ajatellut tekevänsä työkseen ääninäyttelemistä. Samalla Kenny esiintyi komediasarjoissa The Edge vuosina 1992–1993 ja Mr. Show:ssa vuosina 1995–1997.
Elämäkerta > Ääninäyttelijänä

Ääninäyttelemisen pariin Kenny päätyi ollessaan esittämässä stand up -komiikkaansa lavalla, josta hänet huomasivat eräät Nickelodeonin tuottajat. He tarjosivat Kennylle töitä heidän yhtiössään, joka johti hänen ensimmäiseen äänirooliinsa animaatiosarjassa Rocko's Modern Life. Sarjan jälkeen Kenny on ollut mukana muun muassa Tehotytöissä ja Johnny Bravossa, joista hän tuli tunnetummaksi ääninäyttelemisessä.
Parhaiten Kenny tunnetaan Nickelodeonin tuottamasta animaatiosarjasta Paavo Pesusienestä, jossa hän on ollut mukana jo vuodesta 1999 lähtien. Rooliin Kenny päätyi sarjan luojan Stephen Hillenburgin ansiosta, jonka kanssa hän työskenteli aikaisemmin Joe Murrayn luomassa Rocko's Modern Life -animaatiosarjassa. Hillenburgin saadessa tilaisuuden luoda oman piirrettynsä hän kutsui Kennyn koe-esiintymään sarjan päähahmoa varten. Hillenburgilla oli selkeä kuva siitä millaiselta Paavo Pesusieni kuulostaisi, kun hän halusi Kennyn tekevän samankaltaisen äänen, jonka hän teki Rocko's Modern Lifessa. Kenny ei kuitenkaan muistanut kyseistä hahmoa, jolloin Hillenburg näytti jakson kohdan, jossa eräs mies puhui yleisön joukossa. Tämän myötä kaksikko ryhtyi rakentamaan hahmon ääntä lopulliseen muotoonsa.
Uransa alkuvaiheen jälkeen Kenny on ääninäytellyt useissa sarjoissa, kuten Samurai Jackissa, Cramp Twinsissa, Xiaolin Showdownissa ja The Batmanissa. Kenny ei imitoi ketään vaan on sanonut luovansa omia ääniä ja yleensä hänen hahmot ovat olleet korkea äänisiä, mutta poikkeuksia löytyy, kuten Eduardo sarjassa Foster's Home for Imaginary Friends. Häntä kuullaan myös Starscreamina Transformers: Animatedissa. Vuonna 2009 25. huhtikuuta pidettävissä kolmansissa Elan-gaalassa Kenny toimii tilaisuuden juontajana, jossa hänet myös palkittiin Paavo Pesusienen ääniroolista hahmon nimikkosarjasta. Kenny on saanut roolistaan aikaisemmin kaksi ehdokkuutta Annie-gaaloissa 2001 ja 2008. Hän on toiminut myös 1960-luvulla tunnetuksi tulleen Hanna-Barberan animaatiohahmon Boo Boon äänenä The Grim Adventures of Billy & Mandy ja Harvey Birdman, Attorney at Law piirrossarjoissa vuosina 2002  ja 2004. Samassa sarjassa Kenny oli myös Topi-katin äänenä.
Vuonna 2009 hän on toiminut lapsille suunnatussa Marveliin perustuvassa The Super Hero Squad Show'ssa muun muassa Rautamiehen ja Kapteeni Amerikan ääninä. Helmikuussa 2010 Kenny palkittiin toistamiseen Paavo Pesusienen roolista. Hän oli jo aikaisemmin ollut roolinsa myötä ehdokkaana vuosina 2001 ja 2008.
Aiheesta muualla

Tom Kenny Internet Movie Databasessa. (englanniksi)
Tom Kenny Voice Chasersissa (Arkistoitu – Internet Archive) (englanniksi)
Tom Kenny CrystalAcidsissa (englanniksi)
SpongeBob: the excitable, absorbent star of Bikini Bottom (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Israel  Yhdysvallat 
Taiteenala:  MusicBrainz 
Henkilöt:  Elonet 
Muut:  Europeana  SNAC  IdRef
Lantaanisulfaatti

| Lantaanisulfaatti |
| --- | --- |

Tunnisteet
CAS-numero:  10099-60-2
PubChem CID:  159259
Ominaisuudet
Molekyylikaava:  La2(SO4)3
Moolimassa:  566,03 g/mol
Ulkomuoto:  Valkoinen kiinteä aine
Sulamispiste:  1150 °C (hajoaa)
Liukoisuus veteen:  30 g/l
Lantaanisulfaatti (La2(SO4)3) on lantaani- ja sulfaatti-ionien muodostama epäorgaaninen ioniyhdiste. Yhdistettä voidaan käyttää muiden lantaaniyhdisteiden valmistukseen.
Ominaisuudet, valmistus ja käyttö

Huoneenlämpötilassa lantaanisulfaatti on valkoista kiteistä ja hygroskooppista ainetta. Yhdisteen alkeiskoppi on heksagonaalinen. Kidevedettömän yhdisteen lisäksi tunnetaan myös kidevedelliset okta- ja nonahydraatit La2(SO4)3·8H2O ja La2(SO4)3·9H2O. Kidevesi poistuu rakenteesta kuumennettaessa. Lantaanisulfaatti liukenee vain hieman veteen. Voimakkaasti kuumennettaessa se hajoaa lantaanioksidiksi ja lantaanin oksisulfaateiksi ja oksisulfideiksi.
Lantaanisulfaattia valmistetaan neutraloimalla lantaanioksidia, -hydroksidia tai -karbonaattia rikkihapolla.
Lantaanisulfaattia käytetään muiden lantaaniyhdisteiden valmistukseen.
Tähteenkadun koulu

Tähteenkadun koulu on peruskoulun ala-aste Kouvolan Tähteessä, Kuusankosken suuralueella. Koulussa on noin 90 oppilasta luokilla 0-9. Koulu on peruskorjattu vuonna 2012. Koulu sijaitsee Tähteen kaupunginosassa Tähteenkadun varrella. Luokkatasot on jaettu yhteen ryhmään (A). Vuonna 2016 koulussa oli 113 oppilasta.
Kouvolan kaupungin uuden kouluverkkosuunnitelman mukaan Tähteenkadun koulu lakkautetaan ja oppilaat siirtyy uuteen suunnitteilla olevaan Kuusankosken yhtenäiskouluun Kuusankosken keskustaan.
Nahnu jund Allah jund al-watan

Nahnu jund Allah jund al-watan (نحن جند الله جند الوطن, ”Me olemme Jumalan ja maamme armeija”) on Sudanin kansallislaulu. Laulun on sanoittanut Sayyid Ahmad Muhammad Salih ja sen on säveltänyt Ahmad Murjan. Laulu otettiin käyttöön Sudanin itsenäistyessä vuonna 1956.
Teksti arabiaksi

نحن جند الله جند الوطن
ان دعى داعى الفداء لم نخن
نتحدى الموت عند المحن
نشترى المجد بأغلى ثمن
هذه الأرض لنا فليعيش سوداننا
عالما بين الأمم
يا بنى السودان هذا رمزكـم
يحمل العبء و يحمي أرضكم
Terbinafiini

| --- | --- |


Terbinafiini
Systemaattinen (IUPAC) nimi
(E)-N,6,6-trimetyyli-N-(naftalen-1-yylimetyyli)hept-2-en-4-yn-1-amiini
Tunnisteet
CAS-numero: 91161-71-6
ATC-koodi: D01AE15
PubChem CID: 1549008
DrugBank: DB00857
Kemialliset tiedot
Kaava: C21H25N 
Moolimassa: 291,42
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 195–198 °C (hydrokloridi)
Farmakokineettiset tiedot
Hyötyosuus: 70-80%
Proteiinisitoutuminen: > 99%
Metabolia: Hepaattinen
Puoliintumisaika: 36 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, topikaalinen
Terbinafiini (C21H25N) on allyyliamiineihin kuuluva lääkeaine. Yhdistettä käytetään sieni-infektioiden hoitoon. Terbinafiini on hyväksytty lääkeaineeksi Euroopassa 1991 ja USA:ssa 1996. Sitä myydään useilla eri tuotemerkeillä eri puolilla maailmaa ja tuotetta löytyy sekä sisäisesti, että ulkoisesti käytettävänä lääkkeenä. Suomessa terbinafiiria myydään valmistenimillä Fungorin, Lamisil, Lamisil DermGel, Lamisil Solo, Terbinafin, Terbistada ja Terclara.
Vaikutusmekanismi ja käyttö

Terbinafiinin ja muiden allyylisten amiinien vaikutus perustuu sienten soluseinämän synteesissä tarvitsemien ergosterolien synteesin estoon. Terbinafiini inhiboi tähän tarvittavan skvaleenimono-oksigenaasientsyymin eli skvaleeniepoksidaasin toimintaa. Tämän seurauksena ergosterolisynteesi estyy ja osittain terbinafiinin tehon arvellaan perustuvan myös skvaleenin kertymiseen sienisoluihin. Terbinafiinia käytetään kynsien sieni-infektioiden hoitoon oraalisesti ja topikaalisesti voiteena tai suihkeena kynsisienen ja muiden silsojen hoitoon. Aine on tehokas muun muassa Epidermophyton-, Trichophyton-, Microsporum- ja Scopulariopsis-suvun sienien ja Candida-suvun homeita vastaan. Terbinafiini on lipofiilinen ja kertyy ihoon, kynsiin ja rasvakudokseen. Terbinafiini metaboliaan osallistuvat maksan Sytokromi P450-ryhmään kuuluvat entsyymit. Lääkeaineen teho perustuu allyyliamiiniryhmään ja naftaleenirenkaaseen.
Haittavaikutukset

Terbinafiini saattaa aiheuttaa  päänsärkyä , huonovointisuutta ja makuaistin huonontumista. USA:laisen drugs.comin mukaan kuume on yleisoire johtuen aineen myrkkyvaikutuksesta, johon sen teho perustuu. Vähemmän yleisiksi oireiksi mainitaan yli 20 flunssankaltaista oiretta, kuten lihas- ja nivelkivut, yskä, ajoittaiset hengitysongelmat jne.  Lisäksi se voi aiheuttaa ruoansulatuskanavan ongelmia, keskushermosto- / neurologisia ongelmia, maksan ongelmia, immuunijärjestelmä ongelmia, psyykkisiä ongelmia, aistien ongelmia, iho-ongelmia (mm. ihottumat, nokkosihottuma, ihon ärsytys, kutina, jne.) väsymystä, lisääntynyttä sydämen sykettä, hiustenlähtöä, anemiaa, lihaskipua ja nivelkipua. Lääkeainetta ei suositella käytettäväksi maksan tai munuaisten heikosta toiminnasta kärsiville potilaille. Samanaikainen rifampisiinilääkitys laskee plasman terbinafiiniarvoja ja simetidiinilääkitys kohottaa plasman terbinafiiniarvoja.
Synteesi

Terbinafiinisynteesin lähtöaine on N-metyyli-α-metyylinaftyyliamiini. Tämä molekyyli reagoi propargyylibromidin kanssa alkylointireaktiolla. Muodostuva reagoi heikon emäksen ja kupari(I)bromidin katalysoimalla reaktiolla 1-bromi-2-tert-butyylietyynin kanssa kytkentäreaktiolla ja muodostuvan tuotteen pelkistys alumiinidi-isopropyylihydridin avulla muodostaa terbinafiinia.
Wilkinsonin katalyytti

| Wilkinsonin katalyytti |
| --- | --- |


Tunnisteet
IUPAC-nimi:  Klorotris(trifenyylifosfiini)rodium(I)
CAS-numero:  14694-95-2
PubChem CID:  84599
Ominaisuudet
Molekyylikaava:  C54H45ClP3Rh
Moolimassa:  925,17 g/mol
Sulamispiste:  157 °C
Liukoisuus veteen:  Ei liukene veteen
Wilkinsonin katalyytti eli klorotris(trifenyylifosfiini)rodium(I) (C54H45ClP3Rh) on rodiumin kompleksiyhdiste. Yhdistettä käytetään katalyyttinä useissa orgaanisen kemian reaktioissa erityisesti vedytysreaktioissa. Yhdiste on nimetty kehittäjänsä Geoffrey Wilkinsonin mukaan.
Ominaisuudet

Wilkinsonin katalyytti on huoneenlämpötilassa punaista kiteistä ainetta. Yhdiste on muodoltaan tasoneliömäinen 16 elektronin kompleksi ja keskusatomina olevaan rodiumiin on sitoutunut yksi kloroligandi ja kolme trifenyylifosfiiniligandia. Yhdiste hapettuu ilmassa hitaasti dimeeriksi ja myös vesi reagoi Wilkinsonin kompleksin kanssa. Yhdiste liukenee kloorattuihin hiilivetyihin, aromaattisiin hiilivetyihin ja hieman niukemmin alkoholeihin ja asetoniin. Rodiumiin liittyneet trifenyylifosfiiniligandit on helposti korvattavissa muilla ligandeilla, mihin perustuu yhdisteen käyttö katalyyttinä. Myös kloroligandi voi korvautua esimerkiksi bromidilla tai jodidilla.
Valmistus ja käyttö

Wilkinsonin katalyyttiä valmistetaan kuumentamalla rodium(III)kloridia ja trifenyylifosfiinia etanoliliuoksessa. Yhdiste kiteytyy liuoksesta ja voidaan erottaa.
Wilkinsonin katalyytti on runsaasti käytetty katalyytti alkeenien ja alkyynien vedytyksissä, hydrosilyloinneissa, hydroformyloinneissa, katekoliboraanin tai pinakoliboraanin kanssa hydroboraatioissa ja alkeenien isomeroinneissa. Vedytyksissä aktiivisessa katalyytissä yksi trifenyylifosfiiniligandeista on korvautunut vedyllä hapettavalla additiolla, jolloin rodium hapettuu hapetusluvulta +I hapetusluvulle +III. Tämän jälkeen alkeeni tai alkyyni koordinoituu rodiumiin ja seuraa protoninsiirtoreaktio. Katalyyttisen syklin viimeinen vaihe on pelkistävä eliminaatio, jossa pelkistynyt hiilivety irtoaa katalyytistä.
Kiinteää Wilkinsonin katalyyttiä
Jalo Kalima

Jalo Kalima 1930-luvun alussa.
Jalo Lahja Kalima (vuoteen 1906 Landgren; 24. marraskuuta 1884 Sääminki – 30. kesäkuuta 1952 Askola) oli suomalainen kielitieteilijä, kirjallisuuden suomentaja ja professori.
Henkilöhistoria

Jalo Kaliman vanhemmat olivat maanviljelijä, toimittaja, valtiopäivämies Hugo Kalima ja Matilda Kalima. Teatterimies Eino Kalima oli hänen veljensä. Suomentaja Toini Kalima oli hänen vaimonsa ja kirjailija Marita Kalima sekä kuvataiteilija Klaus Kalima heidän lapsiaan. Kalima pääsi ylioppilaaksi 1901 ja valmistui filosofian kandidaatiksi 1907 ja filosofian lisensiaatiksi 1910. Vuosina 1910-1911 hän opiskeli Pietarissa ja Moskovassa. Kalima opiskeli sekä slaavilaisia että suomalais-ugrilaisia kieliä. Kalima oli Suomen senaatin ylimääräisenä kielenkääntäjänä 1911-1917. Vuonna 1917 hänet valittiin Kazanin yliopiston suomalais-ugrilaisten kielten ylimääräiseksi professoriksi mutta hän joutui palaamaan loppuvuodesta 1917 Suomeen Venäjän vallankumouksen aiheuttaman sekasorron takia. Hän oli sitten WSOY:n kielentarkastajana vuoteen 1930 saakka. Vuodesta 1924 hän oli Helsingin yliopiston itämerensuomalaisten kielten dosenttina ja Helsingin yliopiston kirjaston venäläisen osaston kirjastonhoitajana vuodesta 1927. Kalima toimi Helsingin yliopiston slaavilaisen filologian professorina 1935–1952. Hän tutki pohjoisvenäläisten murteiden suomalaisia lainasanoja, syrjäänin ja venäjän kielen välisiä lainoja sekä itämerensuomalaisten kielten slaavilaisia lainasanoja. Viimeksi Kalima tutki Pohjois-Venäjän suomalaisperäistä paikannimistöä. Kalima kuului hallituksen valitsemaan lähetystöön, jonka tehtävänä oli ilmoittaa Bulgarian ia Turkin hallituksille Suomen itsenäiseksi julistautumisesta.
Kalima suomensi erityisesti venäläisten klassikoiden teoksia.
Teokset

Die russischen Lehnwörter im Syrjänischen. Finsk-ugriska sällskapet, Helsingfors 1911.
Die ostseefinnischen Lehnwörter im Russischen. (Väitöskirja.) Helsingfors 1915, Finsk-ugriska sällskapet, Helsingfors 1919.
Kalevala. Kuvitus- ja painatustyön suunnitellut Akseli Gallen-Kallela; kieliasun valvojana toiminut Jalo Kalima, O. Mannisen avustamana. WSOY 1922, 22. painos 2004.
J. J. Mikkola kielentutkijana, teoksessa Satakunta 6. Porvoo 1926.
Etymologisches. Suomalainen tiedeakatemia, Helsinki 1932.
Slaavilaisen filologian professori-viran täyttäminen: historiallis-kielitieteelliselle osastolle. Tekijä, Helsinki 1935.
Itämerensuomalaisten kielten balttilaiset lainasanat. Suomalaisen Kirjallisuuden Seura, Helsinki 1936.
Nuosjärven nimestä. Helsinki 1938.
Eräs lyydiläis-vepsäläinen äänneilmiö. Helsinki 1939.
Juhani Ahon lastu "Pienehkö, pyöreä, pehmeähkö". Helsinki 1939.
Henkilönnimi Uskali. Helsinki 1940.
Balticofennica: johdin -ali ja Uskali. Helsinki 1941.
"Rämäksi reen retukan". Porvoo 1941.
Äänisen tienoon paikannimiä. Helsinki 1941.
Itä-Karjalan murreopas: äänne- ja muoto-oppia, tekstejä, sanastoa. Toimittaneet Lauri Hakulinen, Jalo Kalima, T. E. Uotila. Otava 1942.
Itä-Karjalan paikannimiä: Karjalan jälgi’ maanosa, tila. Helsinki 1942.
Sisso (Sissonen) ja sissi. Helsinki 1942.
Inkerin runojen paasto. Helsinki 1943.
Grammofonkurs i ryska språket för nybörjare. Tor-Erik Eriksson, Igor Vahros; under överinseende av Jalo Kalima. Inapress, Stockholm 1946.
Slaavilaisperäinen sanastomme: Tutkimus itämerensuomalaisten kielten slaavilaisista lainasanoista. Suomalaisen kirjallisuuden seura, Helsinki 1952.
Suomennoksia

Leo Tolstoi: Kasakat: Kaukasialainen kertomus. Otava 1907.
Zygmunt Krasinski: Ei-jumalainen komedia. Puolan kielestä suomentanut Jalo Kalima. Otava 1909.
Nikolai Gogol: Reviisori: Viisinäytöksinen huvinäytelmä. Suomentaneet Eino ja Jalo Kalima. Otava 1922.
Stefan Żeromski: Elämän hurma. Otava 1924.
Nikolai Gogol: Kuolleet sielut: Romaani. Suomentaneet Jalo Kalima ja Juhani Konkka. WSOY 1939, 9. painos 2009.
Nikolai Gogol: Valitut teokset 2. Suomentaneet Juhani Konkka, Eino Kalima, Jalo Kalima. WSOY 1959.
Leo Tolstoi: Valitut kertomukset 1–3. Suomentaneet Jalo Kalima ja Juhani Konkka. WSOY 1963.
Anton Tšehov: Kolme sisarta. Suomentaneet Eino ja Jalo Kalima. WSOY 2001.